b'\n_START_ARTICLE_\nRennefj\xc3\xb8l\n_START_PARAGRAPH_\nRennefj\xc3\xb8l er et redskap til \xc3\xa5 skille fl\xc3\xb8te og melk med. Rennefj\xc3\xb8ler ble brukt i det gamle melkestellet. Etter melkingen fikk melken st\xc3\xa5 i ro i en melkeringe eller et annet kar slik at fl\xc3\xb8ten steg opp og la seg i et lag p\xc3\xa5 toppen. Rennefj\xc3\xb8la ble s\xc3\xa5 brukt til \xc3\xa5 holde fl\xc3\xb8ten tilbake mens man helte melken forsiktig over i et annet kar._NEWLINE_Rennefj\xc3\xb8ler kan ha form som en stor kniv med et bredt, gjerne svakt buet blad eller som en halvsirkelformet plate med et hull til \xc3\xa5 holde i, i overkant._NEWLINE_Noen synonymer: fl\xc3\xb8teskummer, fl\xc3\xb8yg, fl\xc3\xb8ytespade, melkekniv, melkeskei, mj\xc3\xb8lkeveng, rennespik, r\xc3\xb8mmeflis, r\xc3\xb8mmekniv, r\xc3\xb8mmesleik, silekniv, silkniv, siltre og skummekniv.'